Η Φιλοσοφία των Εκπαιδευτικών Συστημάτων της Αρχαίας Ελλάδας (Αθήνα- Σπάρτη)
Creators: name: Μουρατίδου, Αικατερίνη-Αντιγόνη Ιωάννη
Publisher: name: Aristotle University of Thessaloniki
Year: 2016
Subjects: Αγωγή κοριτσιών
Φυσική Αγωγή
αγώνες
girl's Education
Physical Education
games

description: Τόσο στην Αθήνα όσο και στη Σπάρτη η φυσική αγωγή έπαιξε ένα πολύ σπουδαίο ρόλο στα συστήματα εκπαίδευσης. Σε αντίθεση με την Αθήνα, στη Σπάρτη η αγωγή ήταν δημόσια και υποχρεωτική για κάθε παιδί Σπαρτιάτη πολίτη. Εκτός αυτού, το σύστημα της Σπάρτης ήταν αυστηρό, άκαμπτο, απαιτητικό και ωφελιμιστικό. Ένα ασυνήθιστο και εξαιρετικό χαρακτηριστικό του συστήματος ήταν η είσοδος και η αποδοχή των γυναικών στην αγωγή. Στην περίπτωση των κοριτσιών, πάλι ο πρώτιστος σκοπός ήταν ωφελιμιστικός καθώς οι κοπέλες μεγαλώνοντας θα γίνονταν μητέρες Σπαρτιατών πολεμιστών. Πολλά έχουν γραφτεί από σύγχρονους συγγραφείς σχετικά με "την αγραμματοσύνη και την παντελή έλλειψη κουλτούρας των Σπαρτιατών". Είναι όμως αλήθεια, ότι τα παιδιά της Σπάρτης έπαιρναν μέρος σε στρατιωτικούς χορούς, τραγούδια, μουσικές- χορωδιακές εκτελέσεις και γνώριζαν τα ποιήματα του Τυρταίου, του Τέρπανδρου και του Αλκμάνα. Φαίνεται λοιπόν, ότι όλο και περισσότερο χάνει έδαφος η λεγόμενη αγραμματοσύνη των νέων της Σπάρτης. Από το άλλο μέρος, το σύστημα αγωγής των νέων της Αθήνας προοριζόταν μόνο για τ' αγόρια, αποβλέποντας στην αρμονική ανάπτυξη σώματος και πνεύματος με τη μουσική και τη γυμναστική. Όπως στη Σπάρτη, έτσι και στην Αθήνα το σύστημα αγωγής ετοίμαζε ικανούς και άξιους πολεμιστές για την προστασία της πόλης. Τα κορίτσια της Αθήνας δε συμμετείχαν στην εκπαιδευτική διαδικασία, κάτι που ήταν αποκλειστικό προνόμιο των αγοριών. Όμως, πρόσφατες αρχαιολογικές ανακαλύψεις από την περιοχή της Αττικής δείχνουν ξεκάθαρα τη συμμετοχή των κοριτσιών σε αγώνες δρόμου, στην εκμάθηση κολύμβησης και διαφόρων χορών, κρατώντας τον εαυτό τους γυμνασμένο και υγιή. Συμπεραίνουμε λοιπόν, ότι τα εκπαιδευτικά συστήματα της Αθήνας και της Σπάρτης δεν ήταν αναγκαστικά "τελείως ή εξολοκλήρου διαφορετικά", όπως πολλοί συγγραφείς πιστεύουν. Τα δύο συστήματα είχαν μερικά κοινά σημεία και κοινούς δημόσιους σκοπούς και επιδιώξεις να πετύχουν. Στην προσπάθειά τους να εκπληρώσουν τις επιδιώξεις αυτές, ακολούθησαν διαφορετικούς δρόμους και ανόμοια μονοπάτια. Τέλος, βλέποντας τα δύο αυτά εκπαιδευτικά συστήματα διαπιστώνουμε ότι υπάρχει κάτι που υπερέχει όλων των άλλων: Και τα δύο συνέβαλαν αποφασιστικά στο μεγαλείο της αρχαίας Ελλάδας.
description: In both Athens and Sparta, Physical Education played a large part in their educational systems. As opposed to the Athenian, the Spartan education of the youth was both public and compulsory for every son of a citizen. Besides being obligatory, the system was very severe, rigid, exacting and utilitarian. An uncommon and extraordinary feature of Spartan physical education was the admission of girls. In this case, again the purpose of the lawgiver was utilitarian, since the girls were to be the mothers of Spartan soldiers. Much has been written by modern authors about "Spartan illiteracy" and complete lack of any literary culture". It is true however that the Spartan boys sometimes were engaged in military dances, songs, music and also knew the poems of Tyrtaios, Alkman and Terpander. It appears that the notion of the "Spartan illiteracy" is loosing steadily ground. On the other hand, in Athens, the state education was restricted only for boys, its aim being the harmonious development of mind and body through music and gymnastics. As in Sparta, the educational system in Athens was preparing capable and competent soldiers for the protection of their city. Modern writers insist that in Athens women were excluded for public life and were forced to stay at home in seclusion. It is true that the Athenian girls did not share with the boys in any part of the public education, since in Athens physical education was the common privilege of all the male citizens. Recent archeological findings from Attica however, clearly indicate the involvement of girls in races, swimming and dancing, keeping themselves fit and improving their health. Taking into consideration all the above, it is reasonable to conclude that the Athenian and Spartan educational systems were not "totally or entirely different" as some have been pointed out. Both educational systems did have some things in common and some public aims and goals to achieve. In order to accomplish these objectives, they took different roads and followed dissimilar paths. Looking into the above educational systems there is just one thing which seems to dominate everything: They both contributed a lot to the greatness of ancient Greece.